Na temelju članka 26. Zakona o predškolskom odgoju i obrazovanju („Narodne novine“ br. 10/97, 107/07, 94/13 i 98/19), a za potrebe projekta „Gradac za mlade obitelji“ sufinanciran iz Europskog socijalnog fonda, Upravno vijeće Dječjeg vrtića Gradac objavljuje

**NATJEČAJ
za prijam u radni odnos**

1. odgojitelj /ica – 1 izvršitelj; rad na određeno nepuno radno vrijeme (pola radnog vremena), zbog potreba procesa rada Dječjeg vrtića Gradac u 10-osatnom programu do završetka projekta „Gradac za mlade obitelji“

**Uvjeti:**

**–** preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste, sukladno članku 24.Zakona o predškolskom odgoju i obrazovanju ,
**–** položen stručni ispit, a na natječaj se mogu prijaviti i osobe bez položenog stručnog ispita uz uvjet polaganja istog u zakonskom roku,
**–** zdravstvena sposobnost za obavljanje poslova radnog mjesta– radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju („Narodne novine“ br. 10/97, 107/07, 94/13 i 98/19).

Kandidat je dužan uz prijavu priložiti:
**1.** dokaz o stručnoj spremi (preslik diplome),
**2.** dokaz o državljanstvu Republike Hrvatske (preslik važeće osobne iskaznice, putovnice ili domovnice),
**3.** dokaz o položenom stručnom ispitu, ako je isti položen (preslik svjedodžbe),
**4.** dokaz o radnom iskustvu (potvrda o podacima evidentiranim u matičnoj evidenciji HZMO)
**5.** životopis (vlastoručno potpisan),

**6.** izjava kandidata da za prijem u radni odnos ne postoje zapreke iz članka 25. Zakona o predškolskom odgoju i obrazovanju,

**7.** dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju,

**a.** uvjerenje nadležnog suda da se protiv kandidata ne vodi kazneni postupak

 (čl. 25. stavak 2. Zakona o predškolskom odgoju),

 **b.** potvrdu nadležnog prekršajnog suda da se protiv kandidata ne vodi prekršajni

 postupak (čl. 25. stavak 4. Zakona o predškolskom odgoju).

**8.** izjava kandidata da za prijem u radni odnos ne postoje zapreke iz članka 25. Zakona o predškolskom odgoju i obrazovanju,

Natječaj se s danom 03. kolovoza 2020. godine objavljuje na oglasnoj ploči Dječjeg vrtića Gradac, web stranici DV Gradac i oglasnoj ploči i web stranicama Zavoda za zapošljavanje.

Rok za predaju pisanih prijava s kompletnom dokumentacijom je do zaključno s danom 14. kolovoza 2020. godine.

Kandidati koji ispunjavaju uvjete iz natječaja biti će pozvani na razgovor.

Da bi ostvarile pravo prednosti pri zapošljavanju, osobe iz članka 102. Zakona o hrvatskim braniteljima iz domovinskog rata i članovima njihovih obitelji („Narodne novine“ br. 121/17 i 98/19) dužne su uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji („Narodne novine“ br. 121/17 i 98/19.)

 Poveznica na internetsku stranicu Ministarstva hrvatskih branitelja Republike Hrvatske: <https://branitelji.gov.hr/zaposljavanje-843/843>.

Isprave se prilažu u neovjerenom presliku, a prije izbora kandidata predočit će se izvornik.

Pisane prijave u zatvorenim omotnicama podnose se osobno ili preporučeno poštom na adresu: DJEČJI VRTIĆ GRADAC, Jadranska 107 a, 21330 Gradac, s naznakom „ Za natječaj – odgojitelj“.
Pisane prijave koje nisu u skladu s ovim natječajem odnosno nepravodobne i neuredne, neće biti razmatrane.
O rezultatima natječaja kandidati će biti obaviješteni u primjerenom roku.

UPRAVNO VIJEĆE
DJEČJEG VRTIĆA GRADAC